ai4bharat/Pralekha huggingface dataset:
മന്ത്രിസഭ
ഇരട്ട നികുതി ഒഴിവാക്കാന് ഇന്ത്യയും ചിലിയും തമ്മിലുള്ള കരാറിന് മന്ത്രിസഭയുടെ അംഗീകാരം
ഇരട്ട നികുതി ചുമത്തല് ഒഴിവാക്കുന്നതിനും വരുമാനത്തിന്മേലുള്ള നികുതി വെട്ടിപ്പ് തടയുന്നതിനും ഇന്ത്യയും, ചിലിയും തമ്മില് ഒപ്പു വച്ച ഇരട്ട നികുതി ഒഴിവാക്കല് കരാറിനും , പ്രോട്ടോക്കോളിനും പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
പ്രധാന ഗുണങ്ങള് :
ഇരട്ട നികുതി ചുമത്തല് കരാര് വഴി ഒഴിവാകും.കരാറിലൂടെ നികുതി ചുമത്തുന്നതിനുള്ള അവകാശം സംബന്ധിച്ച് വ്യക്തത വരുത്തുന്നത് ഇരുരാജ്യങ്ങളിലെയും നിക്ഷേപകര്ക്കും, ബിസിനസ്സുകാര്ക്കും സഹായകമാകും.സാങ്കേതിക സേവനങ്ങള്ക്കുള്ള വായ്പ, റോയല്റ്റി, ഫീസ് എന്നിവയുടെ നികുതി നിരക്കുകള് നിജപ്പെടുത്തുന്നതു വഴി നിക്ഷേപത്തിന്റെ ഒഴുക്ക് വര്ദ്ധിക്കും.ജി-20 ഒ.ഇ.സി.ഡി ബേസ് ഇറോഷന് പ്രോഫിറ്റ് ഷിഫ്റ്റിങ്  പദ്ധതി പ്രകാരമുള്ള നിലവാരവും, ശുപാര്ശകളും കരാര് നടപ്പിലാക്കും. ഒരു ആമുഖം, ലക്ഷ്യം, കരാറിലെ വ്യവസ്ഥകള്ദുരുപയോഗം ചെയ്യാതിരിക്കാനുള്ള വകുപ്പ് എന്നിവ ഉള്പ്പെടുത്തിയത് നികുതി നിയമങ്ങളിലെ പോരായ്മകള് ചൂഷണം ചെയ്യപ്പെടുന്നത് തടയും.
മന്ത്രിസഭയുടെ അനുമതിയെ തുടര്ന്ന് കരാറും, പ്രോട്ടോക്കോളും നിലവില് വരുത്തുന്നതിനുള്ള ആവശ്യമായ നടപടികള് പൂര്ത്തിയാക്കും. കരാറിന്റെ നടത്തിപ്പ് മന്ത്രാലയം നിരീക്ഷിക്കും.
(ND-MRD
നിതി ആയോഗ്
അടല് ടിങ്കറിംഗ് മാരത്തണ്; 30 നവീനാശയങ്ങള് തെരഞ്ഞെടുക്കപ്പെട്ടു
രാജ്യത്തെ ഏറ്റവും മികച്ച നവീനാശയങ്ങളുള്ള വിദ്യാര്ത്ഥികളെ കണ്ടെത്താനായി നിതി ആയോഗിനു കീഴിലുള്ള അടല് ഇന്നവേഷന് മിഷന് സംഘടിപ്പിച്ച അടല് ടിങ്കറിംഗ് മാരത്തോണില് 30 വിദ്യാര്ത്ഥികള് തെരഞ്ഞെടുക്കപ്പെട്ടു. അവര് സമര്പ്പിച്ച ആശയങ്ങളും ഈ ആശയങ്ങള്ക്ക് പിന്നില് പ്രവര്ത്തിച്ചവര്ക്കുള്ള പുരസ്കാരവും നിതി ആയോഗ് ഉപാധ്യക്ഷന് ശ്രീ. രാജീവ് കുമാര് പിന്നീട് പ്രഖ്യാപിക്കും.
ദേശീയതലത്തില് 6 മാസം നീണ്ട പ്രക്രിയയിലൂടെ ശുദ്ധോര്ജ്ജം, ജല വിഭവങ്ങള്, മാലിന്യ സംസ്കരണം, ആരോഗ്യ പരിരക്ഷ, സ്മാര്ട്ട് മൊബിലിറ്റി, കാര്ഷിക സാങ്കേതിക വിദ്യ എന്നീ മേഖലകളിലാണ് മാരത്തോണ് സംഘടിപ്പിച്ചത്.
650 ലേറെ നവീനാശയങ്ങള് ലഭിച്ചതില് നിന്ന് നവീനത്വവും, പ്രവര്ത്തനക്ഷമതയും മുന്നിര്ത്തി 100 ആശയങ്ങള് ആദ്യം ചുരുക്കപ്പട്ടികയിലുള്പ്പെടുത്തുകയായിരുന്നു. തങ്ങള് സമര്പ്പിച്ച ആശയങ്ങളും മൂലരൂപങ്ങളും പുനരവലോകനം ചെയ്ത് മാതൃകകള് വീണ്ടും സമര്പ്പിക്കാന് ഈ സംഘങ്ങള്ക്ക് ഒരു മാസം സമയം അനുവദിച്ചു. വ്യാവസായിക, വിദ്യാഭ്യാസ മേഖലകളിലെ വിദഗ്ദ്ധരടങ്ങുന്ന ജഡ്ജിംഗ് പാനല് ഈ നവീനാശയങ്ങള് വിലയിരുത്തി ഏറ്റവും മികച്ച 30 എണ്ണം തെരഞ്ഞെടുക്കുകയായിരുന്നു. ഇരുപത് സംസ്ഥാനങ്ങളില്നിന്നുള്ള നവീനാശയങ്ങള് തെരഞ്ഞെടുക്കപ്പെട്ടവയില്പ്പെടും.
തെരഞ്ഞെടുക്കപ്പെട്ട ആശയങ്ങള്ക്ക് വ്യാവസായിക പങ്കാളിത്തത്തിലൂടെ പിന്തുണ നല്കും.
പ്രോത്സാഹനവും പുരസ്കാരങ്ങളും നല്കി വിദ്യാര്ത്ഥികള്ക്കിടയില് നവീനാശയങ്ങളും സംരംഭകത്വവും പ്രോത്സാഹിപ്പിക്കാന് ലക്ഷ്യമിട്ടാണ് അടല് ഇന്നൊവേഷന് മിഷന് കീഴില് ടിങ്കറിംഗ് ലാബുകള് സ്ഥാപിച്ചിട്ടുള്ളത്.
AM MRD –361
പ്രധാനമന്ത്രിയുടെ ഓഫീസ്
ഹിന്ദി സിനിമകളിലെ ഡയലോഗുകൾ ഉപയോഗിച്ച് ഹിന്ദി ദിവസ് ആഘോഷിച്ച ഇസ്രായേൽ എംബസിയെ പ്രധാനമന്ത്രി പ്രശംസിച്ചു
ഹിന്ദി സിനിമകളിലെ പ്രശസ്തമായ ഡയലോഗുകളിലൂടെ ഹിന്ദി ദിവസ് ആഘോഷിച്ചതിന് പ്രധാനമന്ത്രി ശ്രീ നരേന്ദ്ര മോദി ഇസ്രായേൽ എംബസിയെ അഭിനന്ദിച്ചു. എംബസിയുടെ ശ്രമം അതിശക്തമാണെന്ന് പ്രധാനമന്ത്രി പറഞ്ഞു.
എക്സിൽ പ്രധാനമന്ത്രി പോസ്റ്റ് ചെയ്തു.
"പാരമ്പര്യം, അന്തസ്സ്, അച്ചടക്കം... ഇവയാണ് ഇസ്രായേൽ എംബസിയുടെ മൂന്ന് തൂണുകൾ.
ഹിന്ദി സിനിമകളിലെ ഡയലോഗുകൾ ഉപയോഗിച്ച് ഹിന്ദി ദിവസ് ആഘോഷിച്ച ഇസ്രായേൽ എംബസിയെ പ്രധാനമന്ത്രി പ്രശംസിച്ചു.
ഭവന, നഗരദാരിദ്ര ലഘൂകരണ മന്ത്രാലയം
ഫലപ്രദമായ മാലിന്യ സംസ്കരണത്തിലൂടെ ജൈവവൈവിധ്യ സംരക്ഷണം
ലോക പരിസ്ഥിതി ദിനാചരണത്തോടനുബന്ധിച്ച് വിവിധ മാര്ഗനിര്ദ്ദേശങ്ങള് പുറപ്പെടുവിച്ച് കേന്ദ്ര ഭവന, നഗരകാര്യ മന്ത്രാലയം
2020 ലെ ലോക പരിസ്ഥിതി ദിനാചരണത്തോടനുബന്ധിച്ച് ഡല്ഹി നിര്മാണ് ഭവനില് നടന്ന ചടങ്ങില് കേന്ദ്ര ഭവന, നഗരകാര്യ സഹമന്ത്രി ഹര്ദീപ് സിംഗ് പുരി വിവിധ മാര്ഗനിര്ദ്ദേശങ്ങള് പുറത്തിറക്കി. 'ഫലപ്രദമായ മാലിന്യ സംസ്കരണത്തിലൂടെ ജൈവ വൈവിധ്യം സംരക്ഷിക്കല്' എന്ന് പേരിട്ടു വെബ് കാസ്റ്റ് ലൈവ് ചെയ്ത പരിപാടിയിൽ മന്ത്രാലയം സെക്രട്ടറി ദുര്ഗ ശങ്കര് മിശ്ര, സ്വച്ഛ് ഭാരത് മിഷന് അര്ബന് ദേശീയ ഡയറക്ടറും ജോയിന്റ് സെക്രട്ടറിയും
മായ വി കെ ജിന്ഡല് എന്നിവര് പങ്കെടുത്തു.
 ഓണ് ഓണ്സൈറ്റ് / ഓഫ്സൈറ്റ് സ്വീവേജ് മാനേജ്മെന്റ് പ്രാക്ടീസസ്' എന്നീ മൂന്നു വിഷയങ്ങളിലാണ് മുഖ്യമായും മാര്ഗനിര്ദേശങ്ങള് പുറത്തിറക്കിയത്. കേന്ദ്ര പൊതുജനാരോഗ്യ, പരിസ്ഥിതി എന്ജിനിയറിങ് ഓര്ഗനൈസേഷനാണ്  ഇതു തയ്യാറാക്കിയത്.
ജൈവവൈവിധ്യ സംരക്ഷണവും ഫലപ്രദമായ മാലിന്യ സംസ്കരണവും തമ്മിലുള്ള ബന്ധം ദൃഢമാക്കാനുള്ള അവസരമാണ് ഈ ദിവസത്തില് നമുക്കു ലഭിച്ചത്. സ്വച്ഛതയും ജൈവവൈവിധ്യ സംരക്ഷണവും കൈകോര്ത്തു മുന്നോട്ടു പോകുമെന്നും മന്ത്രി പറഞ്ഞു.
സമ്പൂര്ണ ശുചിത്വത്തിനും ഖരമാലിന്യ സംസ്കരണത്തിനും തടസ്സമാകുന്ന ചില പ്രധാന പ്രശ്നങ്ങള്ക്ക് സുസ്ഥിര പരിഹാരങ്ങള് കണ്ടെത്താനും നടപ്പാക്കാനുമുള്ള ശ്രമമാണ് മന്ത്രാലയം ഇന്ന് പുറത്തിറക്കിയ രേഖകളെന്നും അദ്ദേഹം വ്യക്തമാക്കി.
പ്രധാനമന്ത്രിയുടെ ഓഫീസ്
കുവൈറ്റ് പ്രധാനമന്ത്രിയായി വീണ്ടും നിയമിതനായ ഷെയ്ഖ് സബ അൽ ഖാലിദ് അൽ ഹമദ് അൽ സബയെ പ്രധാനമന്ത്രി നരേന്ദ്ര മോദി അഭിനന്ദിച്ചു.
കുവൈറ്റ് പ്രധാനമന്ത്രിയായി വീണ്ടും നിയമിതനായ ഷെയ്ഖ് സബ അൽ ഖാലിദ് അൽ ഹമദ് അൽ സബയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
'ദേശീയ പാർലമെൻ്റിലേക്ക് ഡിസംബർ 5 ന് നടന്ന തിരഞ്ഞെടുപ്പിൽ വിജയിച്ച് കുവൈറ്റ് പ്രധാനമന്ത്രിയായി വീണ്ടും നിയമിക്കപ്പെട്ടതിന് അഭിനന്ദനങ്ങൾ, ആശംസകൾ 'ശ്രീ മോദി സന്ദേശത്തിൽ പറഞ്ഞു.
കുവൈറ്റ് അമീർ ഷെയ്ഖ് നവാഫ് അൽ അഹമ്മദ് അൽ-ജാബർ അൽ സബയുടെ ദർശനാത്മക നേതൃത്വത്തിൽ ഞങ്ങളുടെ മികച്ച ഉഭയകക്ഷി ബന്ധം വികസിക്കുകയും അഭിവൃദ്ധി പ്രാപിക്കുകയും ചെയ്യുമെന്ന് എനിക്ക് ഉറപ്പുണ്ട്.ശ്രീ നരേന്ദ്ര മോദി വ്യക്തമാക്കി.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 197.95 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 1,11,711 പേര്
ചികിത്സയിലുള്ളത് 0.26 ശതമാനം പേര്
രോഗമുക്തി നിരക്ക് 98.54%
കഴിഞ്ഞ 24 മണിക്കൂറിനിടെ 13,929 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,28,65,519 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 16,103 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 86.36 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,76,720 പരിശോധനകള്.
(ND
പ്രധാനമന്ത്രിയുടെ ഓഫീസ്
പാർലമെന്റിന്റെ ബജറ്റ് സമ്മേളനത്തിന് മുന്നോടിയായി പ്രധാനമന്ത്രി നരേന്ദ്ര മോദി മാധ്യമങ്ങളോട് നടത്തിയ പ്രസ്താവന
നമസ്കാരം സുഹൃത്തുക്കളെ,
ഈ ദശകത്തിലെ ആദ്യ സമ്മേളനം ഇന്ന് ആരംഭിക്കുകയാണ്. ഇന്ത്യയുടെ ശോഭനമായ ഭാവിയ്ക്ക് ഈ ദശകം വളരെ പ്രധാനമാണ്. അതിനാൽ, സ്വാതന്ത്ര്യസമരസേനാനികൾ കണ്ട സ്വപ്നങ്ങൾ നിറവേറ്റുന്നതിനുള്ള ഒരു സുവർണ്ണാവസരം രാജ്യത്തിന് കൈവന്നിരിക്കുകയാണ്. ഈ ദശകത്തിന്റെ ശരിയായ വിനിയോഗം സാധ്യമാക്കുന്നതിന്, ഈ ദശകത്തെ മുഴുവൻ മനസ്സിൽ കണ്ടുകൊണ്ട് അർത്ഥവത്തായ ഫലങ്ങൾക്കായി വ്യത്യസ്ത കാഴ്ചപ്പാടുകളുടെ ചർച്ചകളും സംവാദവും ഉണ്ടാകണം. ഇതാണ് രാജ്യത്തിന്റെ പ്രതീക്ഷകൾ.
രാജ്യത്തെ ജനങ്ങൾ ഞങ്ങളെ എല്ലാവരെയും പാർലമെന്റിലേക്ക് അയച്ചത് പ്രത്യാശയും പ്രതീക്ഷയുമോടെയാണ്. ജനാധിപത്യത്തിന്റെ ഔചിത്യം പാലിച്ചുകൊണ്ട് പാർലമെന്റിന്റെ ഈ പുണ്യ സ്ഥലം പൂർണ്ണമായും ഉപയോഗപ്പെടുത്തിക്കൊണ്ട്, ജനങ്ങളുടെ അഭിലാഷങ്ങൾ നിറവേറ്റാൻ ശ്രമിക്കുന്നതിൽ നിന്ന് ഞങ്ങൾ ഒഴിഞ്ഞുമാറില്ലെന്ന് എനിക്ക് ഉറപ്പുണ്ട്. എല്ലാ എംപിമാരും ഈ സമ്മേളനത്തെ കൂടുതൽ ഉൽപാദനക്ഷമമാക്കുമെന്ന് എനിക്ക് പൂർണ വിശ്വാസമുണ്ട്.
ഇത് ഒരു ബജറ്റ് സമ്മേളനം കൂടിയാണ്. ഒരുപക്ഷേ, ഇന്ത്യയുടെ ചരിത്രത്തിൽ ആദ്യമായി 2020 ൽ നമ്മുടെ ധനമന്ത്രിക്ക് നാലഞ്ചു മിനി ബജറ്റുകൾ പ്രത്യേക പാക്കേജുകളായി അവതരിപ്പിക്കേണ്ടി വന്നു. അതായത്, മിനി ബജറ്റുകളുടെ പരമ്പര 2020 ലും തുടർന്നു. ഈ ബജറ്റ് ആ നാലഞ്ചു ബജറ്റുകളുടെ പരമ്പരയുടെ ഭാഗമായി കാണുമെന്ന് എനിക്ക് ഉറച്ച വിശ്വാസമുണ്ട്.
ഒരിക്കൽ കൂടി, ഞാനും ഇരുസഭകളിലെ എല്ലാ എംപിമാരും പ്രതിജ്ഞാബദ്ധരാണ്, ബഹുമാനപ്പെട്ട രാഷ്ട്രപതിയുടെ മാർഗനിർദേശപ്രകാരം അദ്ദേഹത്തിന്റെ സന്ദേശം കൂടുതൽ മുന്നോട്ട് കൊണ്ടുപോകാൻ ഞാൻ ശ്രമിക്കും.
ഒട്ടേറെ നന്ദി.
(
പ്രധാനമന്ത്രിയുടെ ഓഫീസ്
ലോക സൈക്കിൾ ദിനത്തിൽ പ്രധാനമന്ത്രി മഹാത്മാഗാന്ധിയുടെ ചിത്രം പങ്കുവെച്ചു
ലൈഫ് സ്റ്റൈൽ ഫോർ എൻവയോൺമെന്റ്  എന്ന ആശയത്തെ പരാമർശിച്ച് പ്രധാനമന്ത്രി ശ്രീ നരേന്ദ്ര മോദി മഹാത്മാഗാന്ധി സൈക്കിൾ ചവിട്ടുന്ന ചിത്രം ലോക സൈക്കിൾ ദിന മായ ഇന്ന് പങ്കുവെച്ചു.
പ്രധാനമന്ത്രി ട്വീറ്റ് ചെയ്തു :
"പരിസ്ഥിതിക്കുള്ള ജീവിതശൈലി 
ഇന്ന് ലോക സൈക്കിൾ ദിനമാണ്സു. സ്ഥിരവും ആരോഗ്യകരവുമായ ഒരു ജീവിതശൈലി നയിക്കാൻ പ്രചോദനം ഉൾക്കൊള്ളാൻ മഹാത്മാഗാന്ധിയേക്കാൾ മികച്ചത് ആരുണ്ട്.
പ്രധാനമന്ത്രിയുടെ ഓഫീസ്
കോമൺവെൽത് ഗെയിംസ് : പ്രധാനമന്ത്രി ഇന്ത്യൻ സംഘത്തിന് ആശംസകൾ നേർന്നു
ബർമിംഗ്ഹാമിൽ നടക്കുന്ന കോമൺവെൽത്ത് ഗെയിംസിന്റെ തുടക്കത്തിൽ ഇന്ത്യൻ സംഘത്തിന് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു :
"2022-ൽ ബർമിംഗ്ഹാമിൽ നടക്കുന്ന കോമൺവെൽത്ത് ഗെയിംസിന്റെ തുടക്കത്തിൽ ഇന്ത്യൻ സംഘത്തിന് ആശംസകൾ. ഞങ്ങളുടെ അത്ലറ്റുകൾ അവരുടെ മികച്ച പ്രകടനം കാഴ്ചവെക്കുകയും അവരുടെ മികച്ച കായിക പ്രകടനങ്ങളിലൂടെ ഇന്ത്യയിലെ ജനങ്ങളെ പ്രചോദിപ്പിക്കുകയും ചെയ്യുമെന്ന് എനിക്ക് ഉറപ്പുണ്ട്."
--ND--
(Best wishes to the Indian contingent at the start of the 2022 CWG in Birmingham. I am confident our athletes will give their best and keep inspiring the people of India through their stupendous sporting performances.
— Narendra Modi  July 28, 2022
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 203.49 കോടിയിലധികം വാക്സിന് ഡോസുകള്
ഉപയോഗിക്കാത്ത 2.81 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
2,03,49,85,225
ബാക്കിയുള്ളത്
2,81,83,220
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 203.49 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 2.81 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്
പ്രധാനമന്ത്രിയുടെ ഓഫീസ്
ഭായ് ദൂജ് വേളയിൽ പ്രധാനമന്ത്രിയുടെ ആശംസ
ഭായ് ദൂജ് വേളയിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
രാജ്യരക്ഷാ മന്ത്രാലയം
ഐഎൻഎസ് കവരത്തി കരസേനാ മേധാവി ജനറൽ മനോജ് മുകുന്ദ് നരവനെ കമ്മീഷൻ ചെയ്തു
നു കീഴിൽ വികസിപ്പിച്ച ഐഎൻഎസ് കവരത്തി ഇന്ത്യൻ നാവികസേനയുടെ ഭാഗമായി. സ്റ്റെൽത്ത് സാങ്കേതികവിദ്യ ഉപയോഗിച്ചിരിക്കുന്ന കപ്പലിന് മുങ്ങിക്കപ്പലുകളുടെ ആക്രമണത്തെ ഫലപ്രദമായി പ്രതിരോധിക്കാൻ കഴിയും. വിശാഖപട്ടണത്തെ നാവിക ഡോക്യാർഡിൽ നടന്ന ചടങ്ങിൽ കരസേനാ മേധാവി ജനറൽ മനോജ് മുകുന്ദ് നരവനെ ആണ് കപ്പൽ രാഷ്ട്രത്തിന് സമർപ്പിച്ചത്.
ഇന്ത്യൻ നാവികസേനയുടെ ഡയറക്ടറേറ്റ് ഓഫ് നേവൽ ഡിസൈൻ രൂപകല്പനചെയ്ത്, GRSE നിർമ്മിക്കുന്ന ASW വിഭാഗത്തിൽപ്പെട്ട 4 യുദ്ധക്കപ്പലുകളിൽ അവസാനത്തേതാണ് ഇത്. 109 മീറ്റർ നീളവും, 14 മീറ്റർ വീതിയുമുള്ള ഐഎൻഎസ് കവരത്തി ASW വിഭാഗത്തിൽ ഇന്ത്യ നിർമ്മിച്ച ഏറ്റവും മികച്ച യുദ്ധക്കപ്പലുകളിൽ ഒന്നാണ്. സ്റ്റെൽത്ത് സാങ്കേതിക വിദ്യയുടെ ഉപയോഗം ശത്രു രാജ്യങ്ങളിൽ നിന്നും കൂടുതൽ സുരക്ഷയും കപ്പലിന് ഉറപ്പുനൽകുന്നു.
12 നാവികസേന ഉദ്യോഗസ്ഥരും 134 സെയിലർമാരും അടങ്ങുന്ന സംഘമാണ് കപ്പലിലുള്ളത്. ഐഎൻഎസ് കവരത്തിയുടെ ആദ്യത്തെ കമാൻഡിങ് ഓഫീസർ, കമാൻഡർ സന്ദീപ് സിംഗ് ഇവർക്ക് നേതൃത്വം നൽകും. പൂർവ്വ നാവിക കമാൻഡിനു കീഴിൽ ഈസ്റ്റേൺ ഫ്ളീറ്റിന്റെ ഭാഗമായി കപ്പൽ മാറും.
പ്രധാനമന്ത്രിയുടെ ഓഫീസ്
ഗുജറാത്തിലെ മാ ഉമിയ ധാം വികസന പദ്ധതിയുടെ തറക്കല്ലിടല് ചടങ്ങിനെ പ്രധാനമന്ത്രി അഭിസംബോധന ചെയ്തു
''ആത്മീയ ലക്ഷ്യത്തോടെയും സാമൂഹിക സേവന ലക്ഷ്യത്തോടെയുമായിരിക്കണം ഭക്തര് സംരംഭത്തില് പങ്കെടുക്കേണ്ടത്''
ജൈവകൃഷിയും പുതിയ കൃഷിരീതികളും സ്വീകരിക്കാന് ജനങ്ങളെ ഉദ്ബോധിപ്പിച്ചു
ഗുജറാത്തിലെ ഉമിയ മാതാ ധാം ക്ഷേത്രവും ക്ഷേത്ര പരിസരവും ഉള്പ്പെടുന്ന മാ ഉമിയ ധാം വികസന പദ്ധതിയുടെ തറക്കല്ലിടല് ചടങ്ങില് പ്രധാനമന്ത്രി ശ്രീ നരേന്ദ്ര മോദി ഇന്ന് വീഡിയോ കോണ്ഫറന്സിംഗിലൂടെ സംസാരിച്ചു.
എല്ലാവരുടെയും പ്രയത്നത്താല് ഈ മംഗളകരമായ പദ്ധതി പൂര്ത്തീകരിക്കപ്പെടുമെന്നതിനാല് ''സബ്കപ്രയാസ്'' എന്ന ആശയത്തിന്റെ ഉത്തമ ഉദാഹരണമാണ് ഈ പദ്ധതിയെന്ന് പ്രധാനമന്ത്രി പറഞ്ഞു. ജനങ്ങളെ സേവിക്കുന്നത് ഏറ്റവും വലിയ ആരാധനയായതിനാല് ആത്മീയ ലക്ഷ്യത്തോടെയും സാമൂഹിക സേവന ലക്ഷ്യത്തോടെയുമാണ് ഭക്തര് സംരംഭത്തില് പങ്കെടുക്കേണ്ടതെന്ന് അദ്ദേഹം ഊന്നിപ്പറഞ്ഞു.
സംഘടനയുടെ എല്ലാ മേഖലകളിലും നൈപുണ്യ വികസനത്തിന്റെ ഘടകം ഉള്പ്പെടുത്താന് പ്രധാനമന്ത്രി സമ്മേളനത്തില് പങ്കെടുത്തവരോട് ആവശ്യപ്പെട്ടു. ''നമ്മുടെ പഴയ കാലത്ത്, വൈദഗ്ദ്ധ്യം പൈതൃകമായി അടുത്ത തലമുറയിലേക്ക് കൈമാറുന്നതിനുള്ള ഘടനയാണ് കുടുംബങ്ങള്ക്കുണ്ടായിരുന്നത്. ഇപ്പോള് സാമൂഹിക ഇഴകള് വളരെയധികം മാറിയിരിക്കുന്നു, അതിനാല് അതിനാവശ്യമായ സംവിധാനം സജ്ജീകരിച്ചുകൊണ്ട് നമുക്ക് ഇത് ചെയ്യേണ്ടിവരും'', അദ്ദേഹം പറഞ്ഞു.
 പ്രചാരണ വേളയിലുള്ള തന്റെ ഉന്ജാ സന്ദര്ശനത്തെ ശ്രീ മോദി അനുസ്മരിച്ചു. സ്ത്രീ ജനനനിരക്കിലെ കുത്തനെയുള്ള ഇടിവ് ഒരു കളങ്കമാണെന്ന് ആ സന്ദര്ശന വേളയില് അദ്ദേഹം ഊന്നിപ്പറഞ്ഞിരുന്നു. വെല്ലുവിളി സ്വീകരിച്ചതിനും, ക്രമേണ പെണ്കുട്ടികളുടെ എണ്ണം ആണ്കുട്ടികള്ക്ക് തുല്യമാകുന്ന ഒരു സാഹചര്യം ഉയര്ന്നുവരുന്നതിനും അദ്ദേഹം ജനങ്ങള്ക്ക് നന്ദി പറഞ്ഞു. അതുപോലെ, മേഖലയിലെ വെള്ളത്തിന്റെ സ്ഥിതി കൈകാര്യം ചെയ്യുന്നതിലുള്ള മാ ഉമിയയുടെ അനുഗ്രഹവും ഭക്തരുടെ പങ്കാളിത്തവും അദ്ദേഹം അനുസ്മരിച്ചു. ഡ്രിപ്പ് ഇറിഗേഷന് സംവിധാനം വലിയ രീതിയില് സ്വീകരിച്ചതിന് അദ്ദേഹം അവരോട് നന്ദി പറഞ്ഞു.
മാ ഉമിയ ആത്മീയ വഴികാട്ടിയാണെങ്കില് നമ്മുടെ ഭൂമി നമ്മുടെ ജീവിതമാണെന്നും പ്രധാനമന്ത്രി പറഞ്ഞു. മേഖലയില് സോയില് ഹെല്ത്ത് കാര്ഡ് സ്വീകരിച്ചതില് അദ്ദേഹം സംതൃപ്തി രേഖപ്പെടുത്തി. വടക്കന് ഗുജറാത്ത് മേഖലയിലെ ജനങ്ങളോട് ജൈവകൃഷിയിലേക്ക് മാറാന് അദ്ദേഹം ആവശ്യപ്പെട്ടു. ജൈവകൃഷിയെ സീറോ ബജറ്റ് ഫാമിംഗ് എന്നും വിളിക്കാം. ''ശരി, എന്റെ അഭ്യര്ത്ഥന നിങ്ങള്ക്ക് അനുയോജ്യമാണെന്ന് തോന്നുന്നില്ലെങ്കില്, ഞാന് ഒരു ബദല് നിര്ദ്ദേശിക്കാം. നിങ്ങള്ക്ക് 2 ഏക്കര് കൃഷിയിടമുണ്ടെങ്കില്, കുറഞ്ഞത് 1 ഏക്കറിലെങ്കിലും ജൈവകൃഷി ചെയ്യാന് ശ്രമിക്കുക, ബാക്കിയുള്ള 1 ഏക്കറില്, പതിവുപോലെയുള്ള കൃഷി ചെയ്യുക. . ഒരു വര്ഷത്തേക്ക് കൂടി ഇത് തന്നെ പരീക്ഷിക്കുക. ഇത് ഗുണകരമാണെന്ന് തോന്നുകയാണെങ്കില്, നിങ്ങള്ക്ക് 2 ഏക്കര് മുഴുവനിലും ജൈവകൃഷിയിലേക്ക് മാറാം. ഇത് ചെലവ് ലാഭിക്കുകയും നമ്മുടെ ഭൂമിയുടെ പുനരുജ്ജീവനത്തിന് കാരണമാവുകയും ചെയ്യും'', അദ്ദേഹം അഭ്യര്ത്ഥിച്ചു. ഡിസംബര് 16ന് നടക്കുന്ന ജൈവകൃഷി പരിപാടിയില് പങ്കെടുക്കാന് അദ്ദേഹം അവരെ ക്ഷണിച്ചു. പുതിയ കൃഷിരീതികളും വിളകളും സ്വീകരിക്കാന് അദ്ദേഹം അവരോട് അഭ്യര്ത്ഥിച്ചു.
പ്രധാനമന്ത്രിയുടെ ഓഫീസ്
ലോക ബോക്സിംഗ് ചാമ്പ്യൻഷിപ്പിൽ സ്വർണം നേടിയ ബോക്സർ ലോവ്ലിന ബോർഗോഹെയ്ന് പ്രധാനമന്ത്രിയുടെ അഭിനന്ദനം
ലോക ബോക്സിംഗ് ചാമ്പ്യൻഷിപ്പിൽ സ്വർണമെഡൽ നേടിയതിന് ബോക്സർ ലോവ്ലിന ബോർഗോഹെയ്നെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
“ലോക ബോക്സിംഗ് ചാമ്പ്യൻഷിപ്പിലെ തകർപ്പൻ നേട്ടത്തിന് ലോവ്ലിന ബോർഗോഹായ്ക്ക് അഭിനന്ദനങ്ങൾ. അവൾ മികച്ച കഴിവ് പ്രകടിപ്പിച്ചു. അവർ സ്വർണ്ണ മെഡൽ നേടിയതിൽ ഇന്ത്യ ആഹ്ളാദിക്കുന്നു."
പ്രത്യേക സേവനങ്ങളും ഫീച്ചറുകളും
ഡിവിഷണല് തപാല് അദാലത്ത്
(കൊച്ചി, സെപ്തംബർ 02, 2022
എറണാകുളം തപാൽ വകുപ്പിന്റെ ഡിവിഷണല് തല തപാല് അദാലത്ത് 2022 സെപ്തംബർ 09 -ന് രാവിലെ 11.00-ന് വീഡിയോ കോൺഫറൻസിങ് വഴി നടത്തും. തപാൽ ഉപഭോക്താക്കളുടെ പരാതികള് അദാലത്തില് ഉന്നയിക്കാം.
പരാതികൾ മുൻകൂട്ടി അയയ്ക്കുകയും, പോസ്റ്റു ചെയ്യുന്ന തീയതി, സമയം, അയച്ചയാളുടെയും മേല്വിലാസക്കാരന്റെയും മുഴുവൻ വിലാസം, eMO/VP/രജിസ്റ്റർ ചെയ്ത അല്ലെങ്കിൽ ഇൻഷ്വർ ചെയ്ത/സ്പീഡ്പോസ്റ് എന്നിവയുടെ രജിസ്ട്രേഷൻ രസീത് നമ്പർ, ബുക്കിംഗ് തീയതി, ബുക്ക് ചെയ്ത ഓഫീസ് തുടങ്ങിയ വിവരങ്ങളും കൃത്യമായി രേഖപ്പെടുത്തണം.
പരാതി സേവിംഗ്സ് സ്കീമുകൾ അല്ലെങ്കിൽ പോസ്റ്റൽ ലൈഫ് ഇൻഷുറൻസ് അല്ലെങ്കിൽ റൂറൽ പോസ്റ്റൽ ലൈഫ് ഇൻഷുറൻസ് എന്നിവയെക്കുറിച്ചാണെങ്കിൽ, പരാതിക്കാരന്റെ അക്കൗണ്ട് നമ്പർ, പേര്, നിക്ഷേപകന്റെ മുഴുവൻ വിലാസം, പോസ്റ്റോഫീസിന്റെ പേര്, തപാൽ വകുപ്പിന്റെ ഏതെങ്കിലും റഫറൻസ് , എന്നിവയും ഉൾപ്പെടുത്തണം.
ഇതിനു മുൻപ് തപാൽ അദാലത്തുകളിൽ പരിഗണിച്ച പരാതികൾ വീണ്ടും പരിഗണിക്കുന്നതല്ല.
അദാലത്തില് പങ്കെടുക്കാന് ആഗ്രഹിക്കുന്നവര് പരാതികള് sspekmdn.keralapost[at]gmail[dot]com എന്ന ഇ-മെയിലിലോ, ”Senior Superintendent of Post Offices, Ernakulam Division, Kochi-682 011' എന്ന വിലാസത്തിലോ അയക്കേണ്ടതാണ്. പരാതികള് അയക്കുന്ന കവറിന് മുകളിൽ 'ഡാക് അദാലത്ത്' എന്ന് രേഖപ്പെടുത്തേണ്ടതാണ്.
പരാതിക്കാരന്റെ മൊബൈല് നമ്പരും ഇ-മെയില് ID-യും വ്യക്തമായി രേഖപ്പെടുത്തണം.
പരാതികള് അയക്കാനുള്ള അവസാന തീയതി 2022 സെപ്തംബർ 06
പ്രധാനമന്ത്രിയുടെ ഓഫീസ്
യുനെസ്കോയുടെ തൊട്ടറിയാന് പറ്റാത്ത പൈതൃക പട്ടികയില് കൊല്ക്കത്ത ദുര്ഗാ പൂജയെ ഉള്പ്പെടുത്തിയതില് പ്രധാനമന്ത്രി സന്തോഷം പ്രകടിപ്പിച്ചു
യുനെസ്കോയുടെ തൊട്ടറിയാന് പറ്റാത്ത പൈതൃക പട്ടികയില് കൊല്ക്കത്ത ദുര്ഗാപൂജയെ ഉള്പ്പെടുത്തിയതില് പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
യുനെസ്കോയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
'ഓരോ ഇന്ത്യക്കാരനും അഭിമാനത്തിന്റെയും സന്തോഷത്തിന്റെയും വിഷയം !
ദുര്ഗ്ഗാപൂജ നമ്മുടെ ഏറ്റവും മികച്ച പാരമ്പര്യങ്ങളെയും ധാര്മ്മികതയെയും എടുത്തുകാണിക്കുന്നു. കൂടാതെ, കൊല്ക്കത്തയിലെ ദുര്ഗ്ഗാ പൂജ എല്ലാവര്ക്കും തീര്ച്ചയായും ഒരു അനുഭവമാണ്.
(
മന്ത്രിസഭ
ആരോഗ്യമേഖലയിലെസഹകരണത്തിന് വേണ്ടിഇന്ത്യയും കോട്ട് ദി ഐവറിയും തമ്മിലുള്ള ധാരണാപത്രത്തിന് മന്ത്രിസഭയുടെഅംഗീകാരം
(ആരോഗ്യമേഖലയില് പരസ്പരംസഹകരിക്കുന്നതിന് കേന്ദ്രആരോഗ്യകുടുംബക്ഷേ മന്ത്രാലയവുംകോട്ട് ദി ഐവറിയിലെആരോഗ്യ പൊതുജന ശുചിത്വ മന്ത്രാലയവും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗംഅംഗീകാരം നല്കി.
താഴേപ്പറയുന്ന മേഖലകളിലെസഹകരണമാണ് ധാരണാപത്രത്തിന് കീഴില്വരുന്നത് :-
1. നൂതനമെഡിക്കല്സാങ്കേതികവിദ്യ, ന്യൂക്ലിയര് മെഡിസിന്, റീനല് ട്രാന്സ്പ്ലാന്റേഷന്, കാര്ഡിയാക്സര്ജറി, നെഫ്രോളജി, ഹീമോഡയാലിസിസ്, മെഡിക്കല്ഗവേഷണംഎന്നീമേഖലകളില്ഡോക്ടര്മാര്, ഉദ്യോഗസ്ഥര്, മറ്റ്ആരോഗ്യ പ്രൊഫഷണലുകള്,വിദഗ്ധര് എന്നിവരുടെവിനിമയവും പരിശീലനവും.
2. മരുന്നുകളുടെയൂം ഫാര്മസ്യൂട്ടിക്കല് ഉല്പ്പന്നങ്ങളുടെയും നിയന്ത്രണം.
3. മാനവവിഭവശേഷിവികസനത്തിനുംആരോഗ്യപരിരക്ഷ സൗകര്യങ്ങള്ഉണ്ടാക്കുന്നതിനുംവേണ്ടസഹായം.
4. മെഡിക്കല്ആരോഗ്യഗവേഷണവികസനം.
5. ആരോഗ്യപരിരക്ഷാമേഖലയുടെ പരിപാലനം,മെഡിക്കല് ഇവാക്യുവേഷന് ഉള്പ്പെടെയുള്ള പൊതുജനാരോഗ്യസേവനം.
6. ജനറിക്, അത്യാവശ്യമരുന്നുകളുടെസംഭരണം
7. എച്ച്.ഐ.വി/എയ്ഡ്സ്മേഖലയിലെഗവേഷണത്തിന് സഹകരണം.
8. സാംക്രമികരോഗനിരീക്ഷണത്തിന് വേണ്ടസങ്കേതങ്ങളുടെയും തന്ത്രങ്ങളുടെയുംവികസനവുംമെച്ചപ്പെടുത്തലും.
9. പ്രാഥമികആരോഗ്യ പരിരക്ഷാമേഖലയിലെമികച്ച രീതികളുടെവിനിമയം.
10. ആശുപത്രികളുടെയുംസാമുഹികാരോഗ്യകേന്ദ്രങ്ങളുടെയും പരിപാലനത്തിന്റെയുംസാങ്കേതികജ്ഞാനം പങ്കുവയ്ക്കല്.
11. പൊതുജനാരോഗ്യത്തിന്റെ പ്രോത്സാഹനവും, മെഡിക്കല് മാലിന്യങ്ങള്കൈകാര്യംചെയ്യുന്നതിലെ പരിചയം പങ്കുവയ്ക്കല്
12. ആരോഗ്യപ്രോത്സാഹനവുംരോഗ നിയന്ത്രണവും
13. സാംക്രമികേതരരോഗങ്ങള്
14. തൊഴിലിടങ്ങളിലെയും, പരിസ്ഥിതിയിലെയുംആരോഗ്യം.
15. മെഡിക്കല്ഗവേഷണം
16. പരസ്പരംതീരുമാനിക്കുന്ന മറ്റേതുമേഖലയിലേയുംസഹകരണം.
സഹകരണത്തിന്റെവിശദാംശങ്ങള്വിപുലീകരിക്കുന്നതിനും ഈ ധാരണാപത്രം നടപ്പാക്കുന്നതിന് മേല്നോട്ടംവഹിക്കുന്നതിനുമായിഒരുപ്രവര്ത്തകസമിതിരൂപീകരിക്കും.
RS/MRD
തെരഞ്ഞെടുപ്പ് കമ്മീഷന്
ലോക്സഭാ തിരഞ്ഞെടുപ്പ്: പഞ്ചാബ്, ഹരിയാന, ചണ്ഡീഗഢ് എന്നിവിടങ്ങളിലെ ഒരുക്കങ്ങള് തിരഞ്ഞെടുപ്പ് കമ്മീഷന് വിലയിരുത്തി
ഈ വര്ഷം നടക്കാനിരിക്കുന്ന ലോക്സഭാ തിരഞ്ഞെടുപ്പിനോടനുബന്ധിച്ച് പഞ്ചാബ്, ഹരിയാന എന്നീ സംസ്ഥാനങ്ങളിലേയും കേന്ദ്ര ഭരണ പ്രദേശമായ ചണ്ഡീഗഢിലെയും മുന്നൊരുക്കങ്ങള്, മുഖ്യ തിരഞ്ഞെടുപ്പ് കമ്മീഷണര് ശ്രീ. സുനില് അറോറയുടെ നേതൃത്വത്തില് വിലയിരുത്തി. ഇവിടങ്ങളിലെ മുഖ്യ തിരഞ്ഞെടുപ്പ് ഉദ്യോഗസ്ഥരുമായി നടത്തിയ കൂടിക്കാഴ്ചയില് പോളിംഗ് സ്റ്റേഷനുകളില് ഉണ്ടായിരിക്കേണ്ട ഏറ്റവും കുറഞ്ഞ സൗകര്യങ്ങള്, ചീഫ് ഇലക്ടറല് ഓഫീസര്മാരുടെ ഓഫീസുകളിലെ മനുഷ്യവിഭവ ശേഷി, അടിസ്ഥാന സൗകര്യങ്ങള് എന്നിവ ശക്തിപ്പെടുത്തല്, താഴേത്തട്ടില് ഒഴിവുള്ള തസ്തികകള് നികത്തല്, ഇലക്ട്രോണിക് വോട്ടിംഗ് യന്ത്രം/വിവിപാറ്റ് എന്നിവയുടെ ലഭ്യത ഉറപ്പുവരുത്തല്, ബജറ്റ് വിഹിതം തുടങ്ങിയ വിഷയങ്ങള് തിരഞ്ഞെടുപ്പ് കമ്മീഷന് ചര്ച്ച ചെയ്തു.
സമ്മതിദായകര്ക്ക് തിരഞ്ഞെടുപ്പുമായി ബന്ധപ്പെട്ട എല്ലാ വിവരങ്ങളും നല്കുന്നതിന് ഏകീകൃത ഹെല്പ്പ്ലൈന് സേവനം ഉറപ്പുവരുത്തണമെന്ന് മുഖ്യ തിരഞ്ഞെടുപ്പ് കമ്മീഷണര് നിര്ദ്ദേശിച്ചു. 1950 എന്നതാണ് കമ്മീഷന്റെ ഹെല്പ്പ്ലൈന് നമ്പര്. ദിവ്യാംഗര്ക്ക് വോട്ടിംഗ് ദിനം ആവശ്യമായ സൗകര്യങ്ങളൊരുക്കുന്നതിന് വേണ്ടി അവരുടെ ഡാറ്റാ ബേസ് തയ്യാറാക്കാന് ശ്രീ. സുനില് അറോറ നിര്ദ്ദേശിച്ചു.
പഞ്ചാബ്, ഹരിയാന എന്നിവിടങ്ങളിലെ ചീഫ് സെക്രട്ടറിമാര്, സംസ്ഥാന പൊലീസ് മേധാവികള്, ആഭ്യന്തര സെക്രട്ടറിമാര്, മുതിര്ന്ന ഉദ്യോഗസ്ഥര്, ചണ്ഡീഗഢ് അഡ്മിനിസ്ട്രേറ്ററുടെ ഉപദേഷ്ടാവ് എന്നിവരുമായും കമ്മീഷന് കൂടിക്കാഴ്ച നടത്തി.
AM MRD - 18
നൈപുണ്യ വികസന, സംരംഭക
മന്ത്രാലയം
മഹാത്മാഗാന്ധി നാഷണൽ ഫെല്ലോഷിപ്പിന്റെ രണ്ടാം ഘട്ടം കോഴിക്കോട് ഐഐഎം ഉൾപ്പെടെ 8 ഐഐഎമ്മുകളിൽ കൂടി കേന്ദ്ര വിദ്യാഭ്യാസ, നൈപുണ്യ വികസന മന്ത്രി ഉദ്ഘാടനം ചെയ്തു
ന്യൂഡൽഹി, ഒക്ടോബർ 25, 2021
കേന്ദ്ര വിദ്യാഭ്യാസ മന്ത്രി ശ്രീ ധർമേന്ദ്ര പ്രധാൻ ഇന്ന് മഹാത്മാഗാന്ധി നാഷണൽ ഫെലോഷിപ്പിന്റെ രണ്ടാം ഘട്ടം ഉദ്ഘാടനം ചെയ്തു. യുവാക്കൾക്ക് അടിസ്ഥാന തലത്തിൽ നൈപുണ്യ വികസനം വർധിപ്പിക്കുന്നതിന് അവസരമൊരുക്കുന്നതാണ് രണ്ട് വർഷത്തെ ഫെലോഷിപ്പ്.
അക്കാദമിക പങ്കാളികളായ ഐഐഎമ്മുകളുടെ ക്ലാസ്സ് റൂം സെഷനുകളും ജില്ലാ തലത്തിൽ ഫീൽഡ് വർക്കും സംയോജിപ്പിച്ച് കൊണ്ട്, ഗ്രാമീണ മേഖലയിലെ തൊഴിൽ, സാമ്പത്തിക ഉൽപാദനം ഉയർത്തുന്നതിനും ജീവിതോപാധികൾ വർധിപ്പിക്കുന്നതിനും തടസ്സം നിൽക്കുന്ന വസ്തുതകൾ കണ്ടെത്തി പരിഹാര പദ്ധതികൾ സൃഷ്ടിക്കുന്നതിനാണ് രണ്ടുവർഷത്തെ ഫെലോഷിപ്പ് വിഭാവനം ചെയ്യുന്നത്.
നൈപുണ്യ വികസന ശ്രമങ്ങൾക്ക് നേതൃത്വം നൽകിക്കൊണ്ട് താഴെത്തട്ടിൽ സാമൂഹിക മാറ്റത്തിന്റെ ഉത്തേജകമായി പ്രവർത്തിക്കാൻ ശ്രീ പ്രധാൻ ഫെല്ലോസിനോട് ആഹ്വാനം ചെയ്തു. ജില്ലാ കളക്ടർമാരോടും അക്കാദമിക പങ്കാളികളായ ഐഐഎമ്മുകളോടും ഫെലോഷിപ്പിന് അർഹരായവർക്ക് സൗകര്യമൊരുക്കാനും ഈ കൂട്ടായ്മയിലൂടെ മാറ്റത്തിന്റെ വിജയഗാഥ സൃഷ്ടിക്കാനും അദ്ദേഹം ആഹ്വാനം ചെയ്തു.
എംജിഎൻഎഫ് ഘട്ടം-1 : ഐഐഎം ബംഗളുരുമായി അക്കാദമിക സഹകരണത്തോടെ ആരംഭിച്ചു. 69 പേർ നിലവിൽ 6 സംസ്ഥാനങ്ങളിലായി 69 ജില്ലകളിൽ സേവനമനുഷ്ഠിക്കുന്നു.
എംജിഎൻഎഫ് രണ്ടാം ഘട്ടം : 661 സ്കോളർഷിപ്പ് ഫെലോകളുമായി ഒക്ടോബർ 25-ന് സമാരംഭിച്ചു. ഇവരെ രാജ്യത്തെ എല്ലാ ജില്ലകളിലും വിന്യസിക്കും. ഐഐഎം കോഴിക്കോട് ഉൾപ്പെടെ 8 ഐഐഎമ്മുകൾ കൂടി പുതുതായി ഉൾപ്പെടുത്തിയതോടെ പദ്ധതിയുടെ ഭാഗമായ ആകെ ഐഐഎമ്മുകളുടെ എണ്ണം ഒൻപതായി.
RRTN/SKY
ആരോഗ്യ, കുടുംബക്ഷേമ മന്ത്രാലയം
ഇതുവരെ 203.30 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: സെപ്തംബർ 28, 2022
(രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 203.30 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
2.76 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
22 അവശ്യ ഭക്ഷ്യവസ്തുക്കളുടെ മൊത്ത/ചില്ലറ വില കേന്ദ്ര ഗവൺമെന്റ് ദിവസേന നിരീക്ഷിക്കുന്നു
22 അവശ്യ ഭക്ഷ്യവസ്തുക്കളുടെ മൊത്ത, ചില്ലറ വില കേന്ദ്ര ഗവൺമെന്റ് ദിവസേന നിരീക്ഷിക്കുന്നതായി
കേന്ദ്ര ഉപഭോക്തൃകാര്യ, ഭക്ഷ്യ, പൊതുവിതരണ സഹമന്ത്രി ശ്രീ അശ്വിനി കുമാർ ചൗബെ ഇന്ന് ലോക്സഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിൽ വ്യക്തമാക്കി. സംസ്ഥാന ഗവൺമെൻറുകൾ/കേന്ദ്ര ഭരണ പ്രദേശ ഭരണകൂടങ്ങൾ എന്നിവ സ്ഥാപിച്ച 179 വില നിരീക്ഷണ കേന്ദ്രങ്ങൾ വഴിയാണിത് സാധ്യമാക്കുന്നത്. ആവശ്യമായ നയ ഇടപെടലുകൾ നടത്തുന്നതിന് ദൈനംദിന വിലകളും വില പ്രവണതകളും തത്സമയ അടിസ്ഥാനത്തിൽ വിശകലനം ചെയ്യുന്നു.
അവശ്യ ഭക്ഷ്യവസ്തുക്കളുടെ ആഭ്യന്തര ലഭ്യത വർധിപ്പിക്കുന്നതിനും, വില സ്ഥിരപ്പെടുത്തുന്നതിനുമായി ഗവൺമെന്റ് കാലാകാലങ്ങളിൽ വിവിധ നടപടികൾ കൈക്കൊള്ളുന്നു. കരുതൽ ശേഖരത്തിൽ നിന്നുള്ള ഉപയോഗം, സംഭരണ പരിധി ഏർപ്പെടുത്തൽ, പൂഴ്ത്തിവയ്പ്പ് തടയാൻ സ്ഥാപനങ്ങളുടെ ചരക്ക് സംഭരണ നിരീക്ഷണം എന്നിവ കൂടാതെ, ഇറക്കുമതി തീരുവ, ഇറക്കുമതി ക്വാട്ട, മിനിമം കയറ്റുമതി വില, കയറ്റുമതി നിയന്ത്രണങ്ങൾ തുടങ്ങിയ വ്യാപാര നയത്തിലെ മാറ്റങ്ങൾ എന്നിവ ഗവൺമെന്റ് നടത്തുന്ന ഇടപെടലുകളിൽ ഉൾപ്പെടുന്നു.
(Visitor Counter : 118